བདེ་འཇགས་ཡིན་པ་དང་།ཕན་ནུས་ལྡན་པ།ཚོད་འཛིན་བྱ་ཆོག་པ་ནི་སྨན་རྫས་མ་ལག་རིགས་ཚང་མ་ཕྲད་པའི་དཀའ་ཁག་ཅིག་ཡིན།འོན་ཀྱང་སྲོལ་རྒྱུན་མི་འདྲ་བའི་སྨན་རྫས་མ་ལག་དང་འཕེལ་རྒྱས་ཀྱི་གནས་ཚུལ་མི་འདྲ་བར་གནད་དོན་ཡང་མི་འདྲ་བས་གནད་དོན་སེལ་ཐབས་ཀྱང་མི་འདྲ།ཀྲུང་གོ་ཚན་རིག་གླིང་ནུབ་བྱང་མཐོ་སྒང་སྐྱེ་དངོས་ཞིབ་འཇུག་སའོ་ཡི་ཞིབ་འཇུག་པ་དང་།མཚོ་སྔོན་ཞིང་ཆེན་བོད་སྨན་སྨན་རྫས་ཀྱི་བདེ་འཇགས་རང་བཞིན་ལ་དཔྱད་འཇོག་དང་ཞིབ་འཇུག་བྱེད་པའི་གནད་ཆེའི་དངོས་བཤེར་ཁང་གི་ཀྲུའུ་རེན་ཝེ་ལི་ཞིང་གིས་བཤད་རྒྱུར།བོད་སྨན་ལ་རང་གི་ཐུན་མོང་མ་ཡིན་པའི་སྨན་གྱི་གཞུང་ལུགས་དང་ཐུན་མོང་མ་ཡིན་པའི་རིག་གནས་ཀྱི་རྒྱབ་ལྗོངས་ཡོད་པས།བོད་ལུགས་གསོ་རིག་ལ་ཞིབ་འཇུག་བྱེད་མཁན་ཞིག་ཡིན་པའི་ཆ་ནས།ངས་རང་གི་ཚོགས་པའི་སྣ་ཁྲིད་ནས་སྒྲུབ་དགོས་པ་ནི་དེང་རབས་ཚན་རིག་གི་བྱེད་ཐབས་སྤྱད་ནས་བོད་སྨན་གྱི་ལྐོག་གྱུར་གྱི་གདོང་རས་ཕྱེ་དགོས་པ་དེ་ཡིན།